Malu masha hta nhtuk hkat ai lusha ni
不能搭配的饮食
时间:2014-06-30 00:00:00 来源:德宏团结报
Shan jahkai hte nhtuk ai lusha ni
1. Wa shan hte hkinru n htuk ai. Wa shan go hkri lagyi nna sau lo, hkinru go grai lagyi ai rai nna, ndai myu lahkong lagyi ai bo hkrai re hta n-ga, sau lo ai rai go shat kan chye jahten ya loi ai majo, arau n mai shadu sha ai.
2. Wa sin hte bahkri si, majap n htuk ai. Wa sin hpe gangau sha shing nrai shadu sha ai shaloi bahkri si, majap lasi re wuihtamin C lo ai simai ni nmai bang ai. Wuisinsu go gahtet, jan htong hkra rai jang hten mat loi ai. Wa sin hta magri, hpri rong ai, rong shadang go wa sin rong 2 hta magri hte 2.5, hpri hte 0.25 rong ai. Shing rai nna, Wuihtamin C a akyu hpe jahten kau ya chye nga ai.
3. Wa sin hte hkrangpu n htuk ai. Wa sin gangau ai shaloi hkrangpu n mai bang ai. Hkrangpu ko Senwuisu (纤维素) lo ai, Senwuisu ko na zhenhtangsonzhankyi (醛糖酸残基) go wa sin ko na hpri, magri, sin re lu sha dat ni hpe jom gahkyin kau ya nna, masha hkum hkrang arai ndai ni marop la na hpe wa hkye hkra sai.
4. Bainam shan hte namsu n htuk ai. Namsu go ningsing jahkoi lu nna, gatsing rai ni hte jahtuk sha yang akyu rong ai, bainam shan go nau gahtet la ai re majo, n mai gayau sha nga ai.
5. Udi hte Lasi ntsin n htuk ai. Masha ni nong e lu sha ai udi hte lasi ntsin go Danbeji lo rong ai lu sha hkrai rai nga ai. Logadat hpaji hku nna tsun ga nga yang, lahkong yan hpe galang ta sha jang, lu sha dat n-gun manu shanyem kau ya chye nga ai. Lasi ntsin gatsing hta Yidanbemui hte ningdip rai rong ai, shi go masha hkumhkrang gata na Danbemui(蛋白霉) a hkrung lam hpe ningdip kau ya nna, Danbeji hpe masha hkumhkrang e rin manyi jashon la na hpe ningdip kau chye nga ai. Udi ko na di hpro go gyep kap Danbe rong nna, shi go lasi ntsin ko na Yidanbemui hte gahkyin nna, Danbeji garan wa na matu wa hkye hkra ya nhtom, masha hkumhkrang Danbeji jashon la shadang shanyem kau ya lu nga ai. Dai majo, lasi ntsin hte udi shing nrai udi jahkai lu sha ni hpe aten loi gang ai hpang she mai sha ai, gayau nna n mai sha ai.
Udi hte sishum nhtuk ai, udi ko sishum hte bung ai Gu-anson (谷氨酸) grai rong ai. Udi gangau ai shaloi sishum bang jang, sishum lahpot kau ai hta n-ga, udi a manam pyo ai abat hpe mung magap ga-up kau ya nna, n mu mat ai.
6. Guishan hte hpa-lap n htuk ai. Gui shan ko Danbeji lo ai, hpa-lap ko bai rai jang Ruson(鞣酸) lo nga ai, lama gui shan sha ai hpang njang hpa-lap lu yang, hpa-lap ko na Ruson hte gui shan ko na Danbeji jom gahkyin wa nna Ruson Danbeji chye tai mat nga ai. Ndai bo arai go gang shagying ai n-gun rong ai rai nna, apu shamu na hpe shayom kau ya nhtom, kan chyat wa shangun, ningtuk rong ai arai ni hte ginsa ana byin tai wa shangun lu ai arai ni hpe apu ko rong to nga shangun nna, hkumhkrang de marop bang la kau shangun sai majo, hkamja na matu akyu n rong mat sai, dai majo, gui shan sha ngut ai hpang hpa-lap koi gam ra ai.
Hka na sha hpa hte n htuk ai lu sha ni
1. Nga lapu hte gui shan n htuk ai. Gui shan go gahtet ai bo re, nga lapu mung gahtet ai bo re, dai majo, galang ta shadu sha yang grau gahtet wa chye ai, dai hta n-ga, nga lapu go ningsing manam ai re majo, gui shan hte grau n mai gayau shadu sha ai.
2. Hkatsu hte wuisinsu C rong ai sha hpa n htuk ai. Hkatsu ko na wu- gyashin (五价砷) go wuisinsu C hte hkrum jang San-gyashin (三价砷) tai mat sai, Wu- gyashin chyom go ningtuk nrong ai, rai yang, Sangyashin go agung ningtuk gaba re, dai majo Hkatsu hpe mahkri sum re Wuisinsu C lo ai simai hte n mai gayau sha ai.
3. Chyahkan hte Shaba si n htuk ai. Shaba si lagyi ai bo rai re. Chyahkan mung lagyi ai bo rai re, dai majo shaba si hte chyahkan gayau sha jang lagyi ai ko grau lagyi jat nna, shat kan jahten ya chye nga ai.
4. Chyahkan hte ga lasi n htuk ai. Ga lasi hta rong ai sau go 45% du nga ai, sau lo ai arai go lagyi ai arai sha bang jang kan mase wa loi ai, dai majo, ga lasi hte chyahkan hpe n mai gayau sha ai. Shat kan n-gun yom ai ni grau sadi ra nga ai.
5. Chyahkan hte lagyi ai sha hpa ni n htuk ai. Lagyi ai sha hpa go gahtet ta na lagyi lu rai hpe tsun ai re, ga shadon lagyi ntsin, pyinbang, pyinhkyilin ni hpe ngu ai rai nga ai, lagyi ai arai ni go shan kan gata na gahtet shadang hpe shanyem kau ya loi dik nga ai, dai majo chyahkan hte gayau sha jang kan mase wa na go chyalu sha rai sai.
6. Hkinru, chyahkan hte makrat n htuk ai. Manyen ai makrat hte lagyi ai chyahkan hpe gayau sha jang shat rin na akyu n rong ai majo, shan lahkong hpe n mai gayau sha ai.
7. Kop rong ai sha hpa hte Wuihtamin lo ai sha hpa n htuk ai. Hkatsu gaji hte hkatsu gaba hta bapyin C tso ai Wugyashin rong ai. Wugyashin go ningtuk n rong ai, raitim Wuisinsu C lo wa sha bang la jang, Wugyashin hpe agung ningtuk rai Hpyishong (砒霜) shatai kau chye nga ai. Dai majo, kop rong ai sha hpa ni sha jang Wuisinsu C nmai sha ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn